钦定古今图书集成/方舆汇编/职方典/第1346卷 > 肇庆府山川考四〈水利附〉 府志
## 钦定古今图书集成/方舆汇编/职方典/第1346卷 > 肇庆府山川考四〈水利附〉 府志

本府。〈高要县附郭。〉

附郭堤　亦名“护城围” ，在东西河旁。明洪武十六年，乡人李儒杰等增筑莲塘，基长四千八百丈，捍田五百馀顷。嘉靖二十八年，本府通判甯元伯用石修砌二百三十丈，下蒙基砌石四十丈，谢家基砌石三十丈。万历十二年，知府王泮从暗寺冈开新沥，临江创跃龙桥。先是，沥水从西来，直下水基，至此始南行入江。万历十四年，水，大桥圮，知府郑一麟重修。万历三十九年，西潦暴涨，诸堤俱决，督府张鸣冈、知府江中楠捐金修筑。四十一年堤决，知府戴熹筑复。四十二年又决，督府周嘉谟、巡按御史田生金发帑修复。崇祯五年，知府陆鏊、知县张明熙于北郊宝月台开新沥，达七星岩，接旧沥诸水，出跃龙桥岭西道左，布政王道元捐俸董成之，孝廉谭胜祖督修。

水矶堤　在城东三十里岩前都。其地洼下，每岁西潦泛溢，则先从此涨入城北隅，及东西厢黄冈、漕湾、陶山、岩前、桂林等都，田塘皆没。明洪武初，知府王全创筑基围，长三万五千四百丈，中为石窦，以杀水势。堤内田塘七百馀顷。宣德间，知府王罃复督民于基上培土一丈。成化间，知府王瑜加修。嘉靖十九年，洪水潦涨，崩窦穴。知府袁载、知县陈豫章督民补筑。万历四十二年堤决，督府周嘉谟、巡按御史田生金发帑金筑复。

新江堤　在城南三十里新江都。明永乐三年，乡民莫以信等具奏“筑堤，周三千七百馀丈，内有沟七、窦五。永乐十六年以后三决。宣德四年，决鱼梁窦及堤五十馀丈。” 正统四年，知府王罃、通判王杰随田出赀布石一万五千六百丈，于鱼梁油麻上下河分大埒五窦及湍水处，捍田五百馀顷。万历四十一年，西水淹过堤上，知府戴熹责民修筑。

头溪堤　在城东四十里头溪都。明洪武十九年，乡人何志可等筑，捍田一百八十馀顷。天启七年，堤决，知县袁俨责令民照税筑复。

的村堤　在城东五十里岩前都，捍田塘四百馀顷。明天顺年间决，知府黄瑜督民修筑。榄江堤　在城东七十里榄江都。宋至道二年，乡人彭达甫等筑，高一丈二尺，周三千七百丈，捍田一百五十馀顷。

塘步堤　在城东六十里水坑都。元至正二年，乡人植成等筑，周一千三百馀丈，捍田六顷馀。横查堤　在城东八十里横查等都。明洪武二十七年，乡人黄阿思等筑，周一万一百丈，捍田八百四十馀顷。

丰乐大围堤　在城东八十里依坑都，东北连四会，内围桂峰、宝查等八都田地塘一千馀顷。明永乐“间，乡人黄阿思等奏筑后决。成化间，知府黄瑜、弘治间，同知张吉相继督民修筑，砌二石窦，以防水患。万历四十二年复决，督府周嘉谟、巡按御史田生金、知府戴熹发银委三水县丞张大宠督工修复。崇祯三年又” 决。知县张明熙筑，复

皇清康熙八年又决，知府史树骏督民筑修。

金西堤　在城东百里金、西等都。宋至道二年，邑进士黄惟坚筑。高一丈四尺，周一万三千馀丈，捍田一千二百馀顷。原设双窦，近因重建。一穴稍小，出水甚艰，农人病之。

金溪堤　在城东九十里金利都。元至正元年，乡人杜必昌等筑，高一丈二尺，周六千一十丈，捍田二百五十七顷。

范州堤　在城东百二十里、范州等都。元至正十二年，乡人白得清等筑，高一丈二尺，周六千三百四十丈，捍田三百八顷。

柏树堤　在城东百二十里柏树等都。元至正十二年，乡人邓源远等筑，高一丈，周四千七百八十丈，捍田三百顷。

大湾堤　在城西南十里大湾等都。明洪武三十一年，乡人聂敬昌等筑，高一丈一尺，周一千七百五十丈，捍田五百九顷七十馀亩。

罗岸堤　在城东百五十里亲仁官棠都。宋至道二年，邑进士罗隐孙等筑，高一丈，周一千二百丈，捍田五十馀顷。

罗郁堤　在城东一百二十里新罗等都。元至正十五年，乡人徐文瑞等筑，高一丈，周三千一百丈，捍田二百五十二顷。左有白石堤，中为北港。旧有港通仓步，后湮塞，潮潦两隔，士民病之。明万历十四年，知府王泮豁虚粮，凿窦设门，通大江，泄潦引潮，名曰“腾蛟。” 太守郑一麟继之，兴建外闸，以港口鱼埠一十一步入港，为递年筑堤，修窦开沙用。四十二年，知府戴熹增筑，护堤通港，士民勒石，尸祝王、郑、戴三公于堤上。榕村堤　在城东一百里柏树都。元至正十二年，乡人刘平昆等筑，高九尺，周三千丈，捍田一百三十馀顷。明万历四十二年堤决，督府周嘉谟、巡按御史田生金捐俸委通判许学贤督工修筑。

横桐堤　在城东一百四十五里赤墈都。宋至道二年，乡人谭源辅等筑，高一丈一尺，周一千六百丈，捍田百馀顷。明万历四十二年，堤决，督府周嘉谟、巡按御史田生金命照税官六民四募工修筑。原有石窦二，一横桐，一官窦。崇祯四年，知县张明熙重修官窦，引潮泄潦，至今赖之。大演堤　在城东一百五十里良江等都。宋咸淳八年，乡人陆原等筑，高九尺，周八千丈，捍田八百馀顷。又有南岸围，在马鞍都，冈灶围，在白诸都，埇尾围，在古耶都，院主围，在桂峰都，黄埇围，在官棠都。明万历十四年，大水，诸堤多圮。总督吴文华、副使王泮、知府郑一麟、知县萧九章修复，有修撰杨起元《记》。四十二年，复圮。督府周嘉谟、巡按御史田生金委官巡行修筑。

白牛陂　　　、大磨陂　　　、蒙村陂。

大圃陂　　　、九源陂　　　、河路陂。

苏路陂　　　、樟路陂　　　、罗路陂。

大峒陂　　　、矮冈陂　　　、山田陂。

蓬袍陂　　　、九坑陂　　　、陈孔陂。

罗榄陂　　　、大陂　　　　、三陂。

底陂。〈按《旧志》不列所在，姑仍之。〉

四会县

埇桥堤　在舟官都。明永乐十二年，邑人吴宗仁率众修筑，长二千七百丈，捍田一百九十馀顷。

隆复堤　在隆复都。明洪武间，民黄珪率众修筑，捍田一千二百顷。正德间，知县方选重修。高路堤　在马山都。明永乐十一年，知县颜宝修筑，捍田七百馀顷。

大沙堤　在马山，都水窦二捍田一百馀顷，每年专官督修。明万历四十四年夏，大水堤决，知府陈谟请于督府周嘉谟、巡按田生金，发赎银五千二百八十两大修。

榄冈堤　在隆复都。水窦二，捍田一百馀顷。白坭沥堤　在隆复都。明正德间，知县张思齐督民修筑，捍田八十顷。

湖峒堤　在贞山都。明景泰间，知县杨涣督民开筑，捍田八十顷。

塘沥堤　在社山都。明永乐间，民谭有宽率众修筑，捍田七十馀顷。

白沙堤　在大圃隆湖都。明景泰间，知县杨涣督民修筑，捍田千馀顷。

廖山堤　在马山都，捍田二百馀顷。

黄冈堤　在黄冈铺。明万历三十一年，署印知县胡从道修筑。

“肇龙堤　” 在苍峰围。高村铺管。

丰乐堤　坐永安村、尾牛埠三铺，内包三县田塘，土名有“黄田头” 、龙湾、竹围等处，低薄

皇清康熙八年，知府史树骏督民修筑。

横冈堤　在欧村铺

姚沙堤　计二千九百馀丈。明万历三十一年冲溃，知县陈一元倡修。三十五年复圮，知县彭名世复修。

社圃堤　周围一千六百七十馀步。

牛牯堤　在大圃都广宁界。明万历三十三年，知县彭名世修复，灌田三千馀顷。

黄村堤　在苍峰围。知县彭名世云：“白沙堤即黄村堤，中有埇，上曰牛眠，下曰云松。” 明万历间，知县陈一元追佃银修筑黄村等处堤。观察使陈濂捐俸移助署县知县胡从道竟其役。田下堤　在清塘铺苍峰围。

新兴县

赤子城陂　在城南。源自白蟮坑，从西门入城，经西北街，流出北郭，灌溉附郭田百顷。明正统五年，知县雷晏筑。正统九年，砌筑新城，截断水从坑出北郭，不得灌溉田桥亭。乡民诣当道，请于洗河筑陂开沟，南门壕，通井料村，出北郭，灌田数百顷。后隆庆戊辰，同知郭文通以陂水界断县脉，督率兵夫，自南至西，用土填塞桥亭，乡民复诉上辛未，知县邓应平于东方开沟引洗河水，自南而东与北合，故道仍旧，灌田不缺，复得城中绕州水添灌，桥亭之田倍收。

马巷陂在　仁丰都。元至正间，乡人陈文广筑，灌田百馀顷。

云区陂　在延寿都。明洪武二十年，乡民李仁寿筑，灌田六十馀顷。

罗马陂　在照会都。明洪武五年，乡人陈有保筑，灌田四十馀顷。

观登陂　在照会都。明洪武三年，乡人梁子斌等筑，灌田七十馀顷。

黄莫陂　在仁丰都。明景泰五年，乡人梁克备筑，灌田一百二十馀顷。

社墟陂　，在县治东南三十里。源自天露、贤岭二水流至大河口合流。筑塞上陂，灌田五百馀顷。

阳春县

上坑陂　　　、罗凤陂　　　、石蓬陂。

黄麖滩陂　　、小蓢陂　　　、文劳大陂　俱在南厢。

横河陂　　　、大江陂　俱在思良都。

荔枝岩陂　　埇塘陂　俱在顺阳都。

大塘陂　　　长湖陂　俱在南乡都。

和尚井陂　在太平都

阳江县

北城堤　在金鸡庙前

麻濛堤　在城西南。明正德八年，参政黄颙筑，蓄水护城。嘉靖二十五年，知县吴焕章砌石。万历八年再筑。

辣达堤　在县西南四十里。高七尺，长五十丈，外障海水，溉田五十顷。始于宋。

北宿堤　近辣达基，始于宋，明洪武初，民关文彬重修，溉田十馀顷。

洗脚陂　在县东南二里。源出大坑山，蓄水灌田数百亩。

高明县

大沙堤　在县东十里。元至正间，罗塘、田心、清泰、杨梅、上仓，五都乡人黄泽、邓德达筑。高一丈三尺，周四千八百九十六丈，石窦三，捍田五百馀顷。明嘉靖乙酉决，知县陈坡修复。而严氏则言其祖严福因南海陈博民奏筑十八堡镇埇等堤，西潦冲激，乃于永乐二年，合五都民奏筑此堤，非元至正也。又旧《志》：“大沙围内有云晶水，起自周屋海，抵于深埇口。通判李敏以当绝户税，凡一十馀顷。”

石奇堤　即秀丽堤。在县东四十里。元至正间，乡民区敬之等筑。分上下围高一丈二尺，周二千五百馀丈，石窦四，捍田三百六十馀顷。后基址渐低薄。明万历间，督府周嘉谟、许弘纲，巡按田生金、王命璿，前后发银修筑，民德之，立《末赖》，祠于右洲堤上。

停步堤　在县东十五里。明成化间筑，高一丈二尺，周一千七百馀丈，石窦三，捍田六十馀顷。旧堤多无税，建县时，官府城池街渠，据民税者以坐于堤，今皆随田派矣。

白鹤堤　在县东四十里。元至正间，范州、古霸二都民筑，高一丈一尺，周一千八百馀丈，石窦一，捍田七十馀顷。明万历四十二年，督府许弘纲、巡按王命璿以圩基低薄，发银修筑。崇祯三年决，民照税办料修筑。

小零堤　在县东三十里。元至正间，范州、古霸二都民筑，高一丈，周九百馀丈，石窦四，捍田八十馀顷。

南岸堤　在县东三十里。元至正间，古霸、范州罗塘、倚步四都民筑，高一丈二尺，周三百馀丈，石窦三，捍田三十馀顷。

进州堤　在县东三十里。元至正间，范州、古霸二都民筑，高一丈二尺，周二百馀丈，捍田一十二顷。其堤小薄，连年水决，民自出料修筑。企山堤　，在县东三十五里。元至正间，古霸、罗塘二都民筑，高一丈二尺，周三百馀丈，石窦一，捍田二十馀顷。

菰茭堤　在县东三十五里。元至正间，田心都

民筑，高一丈，周七百二十丈，石窦一，捍田一百一十五顷。

绿葱堤　在县东三十五里。元至正间，民筑包田七顷，同菰茭堤窦出。

伦埇堤　在县东四十里。元至正间，田心都民黄泽筑，高一丈二尺，周五百馀丈。石窦一，捍田五十馀顷。

蛤菜堤　　　乌石堤　　　、鲶埇堤　俱在县东三十五里，三堤相连。元至正间筑，高一丈二尺，周五百馀丈，石窦二，捍田三十馀顷。知县陈坡督修。

石头庙堤　在县东南二十里。元至正间，清泰都民杜惟德等筑，高一丈，长八百九十丈，捍田三十馀顷。

陶筑上下二堤　，在县东二十里。元至正间，太平都民夏细奴等筑，高一丈二尺，周一千二百馀丈，石窦二，捍田四十馀顷。

东坑堤　在县东二十里。元至正间，罗塘都民筑，高一丈二尺，周八百馀丈。石窦一，捍田二十馀顷。

铁册堤　在县东三十里。元至正间，罗塘都民筑，高一丈二尺，周一百馀丈，石窦一，捍田一十五顷。

罗塘陂　在杨梅都。明永乐间，罗塘都民严显等奏筑，凿石为圳，水流二十里，灌五都民田一百五十馀顷。知县陈坡重修。

茅冈陂　在清泰都。明洪武间筑，灌田一十馀顷。

桥头冈陂　在罗塘都。明洪武间筑，灌田一十馀顷。

坟前陂　在大幕都。元至正间筑，灌田五顷。明嘉靖间决，知县陈坡重修。

石陂　在黄村都。元至正间筑，灌田一十馀顷。大陂　在黄村都。元至正间筑，灌田一十顷。大迳陂　在停步都。明洪武间筑，灌田一十馀顷。

小迳陂　在停步都。明洪武间筑，灌田一十馀顷。

仙村陂　在田心都。明嘉靖间，乡民黎用节率众建筑，灌田五十馀顷。

荔枝陂　在田、心二都。康熙十二年，田心、孔堂等村合众修筑，凿石为窦，引水灌田，又名“孔堂陂。”

恩平县

旱坑陂　在县东五十里。

陂口陂　在县南三十里。

凯冈陂　在县北六十里。

王陂　在县北八十里

楼迳陂　在县北九十里。

圣塘陂　在水东都

新河陂　在县南七里

榄醴陂　在水东都

石罗陂　在县东五十里。

泞水陂　在县北三十里。

曲水围　，在县北八十里，古有围基，以防潦涨。《广宁县》。

黄蜡坑陂　：在寺前铺。

三升坑陂　：在官塘铺。

第九峒陂　在永义都

金浮圳陂　：在平峒铺。

金坑陂　在寺前铺

社峒村陂　：在折石铺。

金场陂　在罗坑铺

第五峒陂　在折石铺

扶黎峒陂　：在折石铺。

水坑陂　在程村铺

罗坟坑陂　在新招铺

新寨陂　在大圃

大峎坑陂　：在曲水铺。

长窝尾陂　：在石涧铺。

水益坑陂　：在平冈铺。

隔水坑陂　在曲水铺

扶溪峒陂　在永义都

黄田陂　在程村铺

罗镬口陂　：在官塘铺。

德庆州

风料陂　在金林乡二都，灌田二十馀顷。高车陂　在金林乡二都，灌田一百馀顷。黄滑陂　在金林乡，溉田八十馀顷。

古龙陂　在金林乡，溉田一百馀顷。

逢逾陂　在晋康乡富豪里，溉田四十馀顷。

见村陂　在晋康乡富禄里，溉田四十馀顷。罗埇陂　在晋康乡儒林里，溉田一百馀顷。大陂　在晋康乡清秀里，溉田五十馀顷。大蓬陂　在悦城乡西源里，溉田五十馀顷。波花陂　在悦城乡旧县里，溉田二十馀顷。牛渡陂　在悦城乡富禄里，灌田五十馀顷。大坑陂　在悦城乡古袍里，溉田五十馀顷。镇康陂　在都城乡，溉田二顷馀。

封川县

田雷陂　在修泰乡，溉田千馀顷。

冬良陂　在德宁乡双河村。

屋显陂　在修泰乡，灌田千馀顷。

蓬流陂　在文德乡蓬流村。

林泷陂　在文德乡蕨村。

大安陂　，在罗寨村，长流不竭，旱潦无虞。龙陂　，在滑石村，灌田千馀顷。

屋现陂　：在大地村，灌田千亩。

岩口陂　在登田村，灌田千亩。

玉叶陂　在莲花村，灌田千亩。

流色陂　在思文村

六祖陂　在墟底村

高陂　在欧村

水声陂　在猿岭

陶家陂　在石牛村

《花鹿陂　》：在石灰河。

开建县

大州陂　灌田八顷

石觜陂　灌田一顷

昭埇陂　灌田十顷

被头陂　灌田二顷

岩峒陂　灌田五顷

圆珠陂　灌田十顷

似龙陂　灌田二十馀顷　。以上七陂，俱在开江乡一都。

九旭陂　，灌田三十顷。

桂陂　灌田一顷

九原陂　灌田八顷

原斛陂　灌田十四顷

黎水陂　灌田十顷二亩　。以上五陂，俱在开江乡二都。

野埇陂　灌田四顷

上漏陂　灌田六顷

沙牛陂　灌田六顷

姚田陂　灌田三顷

郁埇陂　灌田三顷

勒陂　灌田三顷

南耶陂　灌田七顷

熟脚陂　灌田六顷

鸭公陂　灌田七顷

羊梯陂　灌田四顷

石教陂　灌田六顷　。以上十一陂，俱锦衣乡三都。

象原陂　灌田五顷

大林陂　灌田九顷

小林陂　灌田八顷

澹牛陂　灌田五顷

罗林陂　，灌田三十顷。

观陂　灌田六顷

上党山陂　，灌田四十顷。

下党山陂　，灌田四十顷。

澹霜陂　灌田三十四顷　。以上七陂俱锦衣乡四都。